Itáliai Liga

Az Itáliai Liga zászlaja

Az Itáliai Liga egy föderális államszövetség a hét vezető Észak-Itáliai hatalom, Velence, Milánó, Romagna, Genova, Piemont, Firenze és Siena között. Déli szomszédja a Pápai Állam, illetve tengeren a Szicíliai Királyság. Északi határait az Alpok hegyláncolatai képzik, szomszédos országai a Francia Királyság, Svájc, Ausztria és a Délszláv Királyság. Első főhercege és egyben jelenlegi császára Cesare Borgia, kancellárja Niccoló Machiavelli, bíborosa Lorenzo de Medici.

### **Története, Működése:**

Miután a század első éveiben lenyugodtak a francia inváziók után a kedélyek és VI. Sándor pápa halála után is rendeződtek a viszályok békés évek következtek Itáliában. Cesare Borgia, Romagna hercege és tanácsadója, Niccoló Machiavelli álltak elő az egyesült Észak-Itália ötletével, évek tervezése és diplomáciai aknamunkája után. Hosszú napok tárgyalása után írták alá Itália főurai a Bolognai Szerződést, amellyel deklarálták az Itáliai Liga létrejöttét, 1508. Május 11.-én.

Az Itáliai Liga a hét Észak-Itáliai állam föderatív szövetsége, melynek vezetője a hét herceg által saját maguk közül választott mindenkori főherceg, aki így az Itália Főhercege címet viseli.A ligán belül a tartományok saját területükön függetlenül kormányozhatnak, ugyanakkor nem rendelkeznek önálló hadsereggel, fegyveres erőik a liga hadseregét képzik, melynek főparancsnoka a mindenkori főherceg. Ezen felül a tartományoknak adófizetési kötelességük is van a liga kincstárába.

A tárgyalások legérzékenyebb pontja természetesen a főherceg választás volt, melyet éppen ezért a szerződés aláírása után tartottak. Ahogy az várható volt, Velence nehezen, de emelt fővel viselte a vereséget, ahogyan Piemont is, azonban a genovai Sforzák botrányt csaptak, azonnali kilépéssel és háborúval fenyegetve, azonban - miután minden szomszédos tartomány biztosította az ifjú Massimilano Sforza herceget arról, hogy ha kell katonai erővel tarttatják be vele a szerződésben foglaltakat - végül lenyugodtak a kedélyek és elkezdődött az új rendszer működése.

.

### **Tartományok:**

#### **Velencei Köztársaság**

A Velencei Köztársaság néhány évtizede a legnagyobb hatalmú és leggazdagabb Itáliai tartomány volt, azonban a balkáni háborúk kedvezőtlen alakulása és Bizánc megerősödése súlyos veszteségeket okozott és belekényszerítve a városállam a Bolognai szerződésbe való csatlakozását. Vezetője a Velencei Dózse, akit a város leggazdagabb családjai választanak maguk közül. Jelenleg a tisztséget Leonardo Loredan tölti be. A tartomány legfájóbb sebe a balkáni kudarc mellett Dalmácia elvesztése, melynek visszaszerzésére indított hadjáratért kilincsel a főhercegnél a dózse.

.

#### **Sienai Köztársaság**

A legkisebb tartomány, mely nagyban köszönheti részvételét a szövetségben Cesare Borgia-nak, akinek szüksége volt az általa hatalomra juttatott Pandolfo Petrucci szavazatára a főherceg választáson. Petrucci egy igazi gátlástalan kényúr, aki vasmarokkal uralkodik a tartománya fölött, ő maga pedig ki sem látszik a világi gyönyörök halmozásából. Kétszínű és megbízhatatlan ember, aki bármit megtenne saját hatalma növeléséért.

.

#### **Romagnai Hercegség**

Még apja, VI. Sándor pápa uralkodása alatt, államférfi és hadúri pályája hajnalán ragadta magához a tartomány irányítását Cesare Borgia, elüldözve vagy hűbéresévé téve a helyi urakat. A sok kisebb város és főúri erődítmèny helyett Bologna városa lett a székesfővárosa nem csak Romagnának, de megalakulásakor az Itáliai Ligának is. Az elmúlt évtizedben soha nem látott fellendülés volt tapasztalható a városban, melyet egyesek már Firenzéhez hasonlítanak.

.

#### **Milánói Hercegség**

A francia invázió után Cesare Borgia a romagnai és a pápai seregek élén bevonult milánóba és áruló urát, Ludovico Sforzát kivégeztette. Helyére egy megbízható régens irányítása alatt az akkor még gyermek Francesco Sforzát jelölte ki. Francesco nem más, mint a Ludovico Sforza által meggyilkolt és ezzel hercegséget elbitorló Gian Galazzo Sforza és így Milánó törvényes örököse. Különös gyűlölettel viseltet unokafivére, Genova hercege, Massimilano Sforza iránt.

.

#### **Genovai Hercegség**

Az egykor Közép-Itália nagy részét uraló Sforza család utolsó megmaradt bástyája Genova, miután Romagna Borgia kézre került, Milánó pedig neki köszönheti hatalmát. Hercege Massimilano Sforza, Ludovico “A Mór” gyermeke. Genovába tömörültek a Sforza család Borgia ellenes szakadár tagjai, a száműzött, címeiktől megfosztott Sforza-k és más Romagna-i és Milánói nemesek. Gyűlölettel és megvetéssel viseltetnek a Borgia-hű milánó Sforza-k iránt is. A szóbeszéd szerint a genovai urak haragját nagyban enyhítené ha a főherceg expanziós politikát folytatna Szardínia szigete irányába.

.

#### **Firenzei Köztársaság**

A Savonarola és a franciák által feldúlt Firenzében nem volt maradása a Medici családnak, akik Pisaba menekültek a nehéz időkben. A vihar elvonultával egykori bizalmasuk, Machiavelli, ura Cesare Borgia és így a pápai állam segítségére szorultak, hogy visszatérhessenek a városba és ujra irányításuk alá vonják. Hercege Piero di Medici, a Medici ház feje.

.

#### **Piemonti Hercegség**

Az egykori Savoyai királyságból olasz kézen maradt maradt tartomány, miután az északi területeit nem sikerült visszahódítani a kivonuló franciáktól. Vezetője az örökké bosszúszomjas és nemesi örökségét visszakövetelő Carlo di Savoia, azaz I. Károly Savoya-i herceg, aki szakadatlan szorgalmazza a franciák elleni hadjáratot, melynek hozományaként az elveszett Savoya-i területek visszacsatolását reméli.